Publication: Magyar Közlöny
Issue: MK-2003-75 (Year: 2003, Number: 75)
Era: 1990-2004
Section: a 71/2003. (VI. 27.) FVM rendelethez
Paragraph Index: 501

1. Módszer 1.1. Aprítás Ha a kezelendõ, feldolgozandó állati hulladékoknak a részecskenagysága 50 milliméternél nagyobb, akkor azokat oly módon kell aprítani, hogy az aprítást követõen a részecskenagyság ne legyen nagyobb 50 milliméternél. A berendezés hatékonyságát naponta kell ellenõrizni, és fel kell jegyezni az állapotát. Ha az ellenõrzések 50 milliméternél nagyobb részecskék létezését fedik fel, akkor az eljárást le kell állítani, és a szükséges javításokat el kell végezni, mielõtt a tevékenységet folytatnák. 1.2. Idõ, hõmérséklet és nyomás Az aprítást követõen az állati hulladékokat 133 ˚C-nál magasabb maghõmérsékletre fel kell melegíteni, és legalább 20 percen keresztül megszakítás nélkül, 3 bar telített gõzzel létrehozott nyomáson kell tartani. A hõkezelést lehet egyedüli eljárásként vagy elõ-, illetve utófertõtlenítési szakaszként alkalmazni. 1.3. A kezelést, feldolgozást szakaszos (tételenként) vagy folyamatos rendszerben lehet végrehajtani.

Source: https://magyarkozlony.hu/hivatalos-lapok/f8329011ad38290715982f32a6e6acfef2e05308/dokumentumok/48bf3687ea16f63d4c6ac139584359b46f5ee383/letoltes